Robert Gordon Latham

Robert Gordon Latham (24 Adare 1812 – 9 Adare 1888) yew etnolog û ziwannaso îngiliz o. Endamanê Cemîyetê Kralîyetî yê Londra ra yo. 

Serra 1812 de dewa Billingboroughî yê Lincolnshire de ame dinya. Pîyê ey Thomas Latham papazê na dewe bi. 1819 de şi Eton College û 1829 de zî Cambridge de dest bi wendişê King's College kerd û 1832 de ewta ra mezûn bi.

Seba ke ziwannasîye (ziwanşinasîye) biwano şi parzemînê Ewropa; verê cu Hamburg, dima Kopenhag û peynî de Christiania (Oslo) de mend. 1839 de sey profesorê ziwan û edebîyatê îngîlizkî Londra de University College de dest bi karî kerd û 1841 de bi nameyê The English Language kitabêko namdar amade kerd. Ey 1842 de ruhsatê hekîmîye girewte û 1844 ra dima nêweşxaneyê Middlesex de hekîmîye kerde. Labelê, seba ke tena ziwannasî û etnolojî ser o bixebitîyo 1849 de tip ra fek verada û karê hekîmîye ra îstîfa kerde. 1852 de îdareyê beşa etnolojî ya Saraya Krîstale (Crystal Palace) dîyaye ey. 1888 de Putney de merd."Latham, Robert Gordon". Dictionary of National Biography. London: Smith, Elder & Co. 1885–1900.

 Xebata Zazakî 
Robert Gordon Lathamî tayê çekuyê zazakî ke hetê Dr. H. Sandwithî ra arêdîyayî bi sernameyê "On a Zaza Vocabulary" 1856 de kovara Transactions of The Philological Society de weşanayî.Robert Gordon Latham, "On a Zaza Vocabulary", Transactions of The Philological Society, London, 1856, ss. 40-42 Ey, na xebate 1860 de kitabê xo yê Opuscula: Essays Chiefly Philological and Ethnographical de zî neşr kerdo.Robert Gordon Latham, "On a Zaza Vocabulary", Opuscula: Essays, Chiefly Philological and Ethnographical, Williams & Norgate, London, Edinburg, Leipzig, 1860, s.242  R. G. Lathamî destpêkê na xebate de zazayan sey "yew eşîra kurdan" dayo şinasnayene. 

 Eserê Ey 
Tayê berhemê ey nê yê:
 Norway and the Norwegians, 2 vols., London, 1840.
 The English Language, London, 1841; 5th edition 1862.
 An Elementary English Grammar, London, 1843; new edition, revised and enlarged, 1875.
 The Natural History of the Varieties of Mankind, 1850
 The Ethnology of the British Colonies and Dependencies, 1851
 Man and his Migrations, 1851
 The Ethnology of Europe, 1852
 The Native Races of the Russian Empire, 1854
 On the Varieties of the Human Species, in Orr's Circle of the Sciences vol. 1, 1854
 Logic in its Application to Language, 1856
 Descriptive Ethnology, 1858
 Ethnology of India, London, 1859.
 Opuscula: Essays Chiefly Philological and Ethnographical, 1860
 A Smaller English Grammar for the Use of Schools, 1861
 Elements of Comparative Philology, London, 1862.
 The Nationalities of Europe, London, 1863.
 Two Dissertations on the Hamlet of Saxo Grammaticus and of Shakespeare, London, 1872
 Outlines of General or Developmental Philology. Inflection, London, 1878
 Russian and Turk, from a Geographical, Ethnological, and Historical Point of View, London, 1878

 Çimeyî 

Kategoriye:Meqaleyê ke be alfabeyê Bedirxanî nusîyayê
Kategoriye:Zıwanşınasi